
Obrazloženje izvještaja o izvršenju financijskog plana

od 01. siječnja do 30. lipnja 2026.

Godišnji izvještaj o izvršenju financijskog plana sadrži:

-opći dio

-posebni dio

-obrazloženje

Opći dio

Račun prihoda i rashoda sadrži prikaz ukupno ostvarenih prihoda i ostvarenih rashoda prema ekonomskoj klasifikaciji.  

Prihodi proračuna za 2026., planirani su u iznosu od 3.006.731.- €. U razdoblju od 01.01.2026. do 30.6.2026. ostvareni prihodi su iznosili  1.178.602,69 €  što je  39% u odnosu na  izvorne planirane prihode. U odnosu na prošlu godinu  prihodi su veći i indeks izvršenja je 108 %.  

Do povećanja prihoda došlo je zbog:

-povećanja osnovice plaće i prava iz Kolektivnih ugovora / povećanja regresa, božićnice, itd. /  školske prehrane

-donacije roditelja za izlete, donacije Lučke uprave
-povećane satnice za pomoćnike u nastavi ,nešto veći prihod za materijalne troškove 

Rashodi proračuna za 2026, planirani su u iznosu od 2.842.215.- €. U razdoblju od 01.01.2026. do 30.6.2026. ostvareni rashodi su iznosili  1.161.526,78 €  što je  41% u odnosu na planirane . U odnosu na prošlu godinu  rashodi su veći i indeks izvršenja je 106%.  

Do povećanja rashoda došlo je zbog:

- promjene koeficijenata i povećanja  plaće, povećanja regresa, božićnice, povećane satnice za pomoćnike u nastavi

-poskupljenja pojedinih materijala (uredski materijal i ostali materijalni rashodi)

-od siječnja 2023. u škole je uvedena besplatna školska prehrana za sve učenike

-veća cijena prijevoza učenika, veći iznos zakupa dvorane.
Izvještaj o prihodima i rashodima prema izvorima financiranja podijeljeni su na sljedeće skupine:

-Opći prihodi i primici koji se sastoje od prihoda i primitaka za obavljanje redovne djelatnosti dobivene od DNŽ.

-Vlastiti prihodi koji se odnose na  prihode od kamate i najma prostora
-Prihodi za posebne namjene odnose se na osiguranje učenika, izleti, suf.gl.škole

-Decentralizirana sredstva osigurava DNŽ, a namijenjena su podmirenju materijalnih i financijskih rashoda te tekućeg i investicijskog održavanja škole.

-Fondovi EU namijenjena su za dio financiranja pomoćnika u nastavi ( plaće i ostala materijalna prava).

-Ostale pomoći odnose se na Ministarstvo znanosti i obrazovanja za plaće i materijalna prava zaposlenih, nabava školskih udžbenika, besplatne školske prehrane.

-Donacije se odnose na uplatu roditelja za izlete, te donacija roditelja i građana za manifestacije i aktivnosti.

Izvještaj o rashodima prema funkcijskoj klasifikaciji

Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 09 Obrazovanje (podskupine 091 predškolsko i osnovnoškolsko obrazovanje).

Pod 091 Predškolsko i osnovnoškolsko obrazovanje -rashodi bez dodatnih usluga  u obrazovanju za normalno funkcioniranje škole.

Pod 096 Dodatne usluge u obrazovanju odnose se na ugovoreni prijevoz učenika i prehranu učenika.   

Račun financiranja prema ekonomskoj klasifikaciji i izvoru financiranja odnose se na prihode i rashode po pojedinim izvorima financiranja. Najznačajniji prihodi,kao i rashodi su iz izvora Pomoći koji obuhvaća plaće i naknade zaposlenima i plaće pomoćnika u nastavi.

Višak prihoda poslovanja

Manjak  prihoda i primitaka-iznosi  152.383,58 
manjak prihoda i primitaka-preneseni – iznosi  169.459,49
Manjak prihoda poslovanja  odnosi se na plaće djelatnika iz COP-a te plaće pomoćnika u nastavi za lipanj koje su isplaćene u srpnju 2026. te iznos materijalnih troškova iz lipnja ( 1.030,99 e ) koji je također podmiren u srpnju. 

Višak po pojedinim izvorima je evidentiran, prenijet i biti će potrošen u skladu s planom. 

Posebni dio

Rashodi poslovanja i rashodi za nabavu nefinancijske imovine ostvareni su u ukupnom iznosu od 1.161.526,78 € te su raspoređeni prema programima, aktivnostima i izvorima financiranja. Indeks izvršenja u odnosu na plan je 41% a na prethodnu godinu je 106%. 

Program 1206-EU projekti UO za obrazovanje, kulturu i sport.

Rashodi poslovanja u odnosu na izvorni  plan iznose 48%.

Aktivnost T120602 Zajedno možemo sve!-osiguravanje pomoćnika u nastavi

Zajedno možemo sve!-oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. 

Troškove provedbe projekta (financiranje rada pomoćnika) pokriva DNŽ uz sufinanciranje sredstvima iz EU projekta.

Izvještaj o postignutim ciljevima: Podizanje kvalitete školovanja učenika s posebnim odgojno obrazovnim potrebama u sustavu redovnog osnovnog školovanja, kvalitetniji oblik podrške učenicima s teškoćama u razvoju pri integraciji u redovni sustav obrazovanja.

Pokazatelj rezultata: Uključivanje djece s teškoćama u razvoju pružanjem jednake šanse za kvalitetno obrazovanje kao i djeci koja nemaju takvih potreba. Na taj način, ona se obrazuju, socijaliziraju, odrastaju i aktivno sudjeluju u prirodnom školskom okruženju sa svojim vršnjacima.

Program 1207-Zakonski standardi ustanova u obrazovanju

Rashodi poslovanja u odnosu na  izvorni plan iznose 42%.

Decentraliziranim financiranjem osnovnih škola  u Županiji osiguravaju se sredstva za održavanje ustanova (materijalni rashodi, investicijska i kapitalna ulaganja u ustanove ,opremanje, adaptacija i sanacija – rashodi za nabavu nefinancijske imovine).

Aktivnost 120701-Osiguravanje uvjeta rada za redovno poslovanje osnovne škole

Osiguravanje uvjeta rada za redovno poslovanje škole uključuje decentralizirana sredstva Županije te sredstva MZO i Grada.

Aktivnost 120702-Investicijska ulaganja u osnovne škole. Kontinuirano investicijsko održavanje zgrada na razini je standarda javnih potreba u osnovnom školstvu.

Aktivnost 120703- Dodatna ulaganja na građ.objektima- putem programa MZO i DNŽ ulaže se za ostvarivanje cjelodnevne nastave te se priprema dokumentacija za rekonstrukciju škole.

Program 1208-Program ustanova u obrazovanju iznad zakonskog standarda 

Rashodi poslovanja u odnosu na  izvorni plan iznose 25%.

Programom javnih potreba iznad zakonskog standarda osnovnih škola osiguravaju se sredstva za: školska natjecanja iz znanja te financiranje školskih projekata. Također su uključeni veliki projekti poput poticanja demografskog razvitka gdje Ministarstvo znanosti i obrazovanja sredstvima Državnog proračuna financira isključivo udžbenike za obvezne i izborne nastavne predmete, a Upravni odjel za obrazovanje, kulturu i sport financira radne materijale za obvezne radne bilježnice za redovne i izborne predmete, uključujući i radni materijal za izvođenje vježbi i praktičnog rada iz tehničke kulture te geografski atlas za učenike od 1. do 8. razreda osnovnih škola.

Također se prati proračunske korisnike u ostvarivanju i korištenju vlastitih i namjenskih prihoda i primitaka, rashoda i izdataka.

Aktivnost 120801-Poticanje demografskog razvitka.

Financiranje radnog materijala za obvezne radne bilježnice, radni materijal za izvođenje vježbi  i praktičnog rada iz tehničke kulture te geografski atlas za učenike od 1. do 8. razreda.

Aktivnost 120804- Financiranje školskih projekata.

Poticanje kreativnosti učenika u skladu s njihovim interesima.

Aktivnost  A120808-Nabava udžbenika za učenike osnovnih škola.

Ministarstvo znanosti i obrazovanja financira nabavu udžbenika ( višegodišnjih i radnih )  od 1. do 8. razreda.

Aktivnost A120810-Ostale aktivnosti osnovnih škola.

Ostale aktivnosti odnose se na prihode za posebne namjene te donacije.

Aktivnost A120811-Dodatne djelatnosti osnovnih škola 

Dodatne djelatnosti odnose se na vlastite prihode- prihodi od najma prostora
Aktivnost A120818- Organizacija prehrane u osnovnim školama

Od siječnja 2023. godine krenulo se s projektom financiranja besplatnog školskog obroka za sve učenike osnovnih škola, gdje se organizira nutritivno vrijedni hladni obrok sukladno smjernicama Hrvatskog zavoda za javno zdravstvo.
Aktivnost A120819-Opskrba školskih ustanova  higijenskim    

potrepštinama za učenice osnovnih škola

Opskrba škole higijenskim potrepštinama za učenice.

Obrazloženje ostvarenja prihoda i rashoda
Ukupno ostvareni prihodi u izvještajnom razdoblju iznose 1.178.602,69 e. što je  8 % više u odnosu na razdoblje prethodne godine te je u odnosu na izvorne  planirane prihode za 2025. ostvareno 39 %.

Najveći postotak povećanja  ( 9,40% ) je zbog novog Zakona o plaćama i povećanja koeficijenata radnika. U odnosu na planirano za 2026. ostvareno je 39,18%.

Povećanje cijena usluga ( cijena prijevoza i najma dvorane ) je razlog indexa 43,10 %

Prihodi od DNŽ su  na nivou prošle godine 99,15 %.

Ukupno izvršeni rashodi u izvještajnom razdoblju iznose 1.161.526,78 i to rashodi poslovanja 1.158.569,998 i rashodi za nabavu nefinancijske imovine 2.956,79 e.

U odnosu na planirano izvršeno je 40,87 % rashoda ; 41,06 % rashoda poslovanja te 21,90% rashoda za nefinancijsku imovinu.

U odnosu na prošlogodišnje razdoblje ostvareno je 5,85 % % više rashoda, ponajviše zbog razloga povećanja plaća djelatnika, cijene prijevoza učenika i povećanja cijene najma sportske dvorane.

